## ELŐTERJESZTÉS

**Szombathely Megyei Jogú Város Közgyűlése Jogi és Társadalmi Kapcsolatok Bizottságának**

**2019. február 26-i ülésére**

**Javaslat a hulladékgazdálkodási rendszer fejlesztésével kapcsolatos döntések meghozatalára**

A Kormány 1636/2018. (XII.05.) Korm. határozata 3. sz. mellékletének 6. pontja 351g során nevesítette Szombathely Megyei Jogú Város Önkormányzatát kedvezményezettként a KEHOP – 3.2.1. A hulladékgazdálkodási rendszer fejlesztése Szombathely város területén, különös tekintettel az elkülönített hulladékgyűjtési, szállítási és előkezelő rendszerre megnevezésű projektre.

A projektindikatív támogatási kerete 0,86 Mrd Ft, az indikatív önerő Magyarország központi költségvetéséből megtéríthető összege 0,10 Mrd Forint. A projekt benyújtásának várható időpontja 2019.

A projekttel szembeni szakmai elvárás a projektterületen élők megfelelő hulladékgazdálkodási közszolgáltatással történő ellátásának biztosítása az Országos Hulladékgazdálkodási Közszolgáltatási Tervnek megfelelően. A projekt keretében Szombathely város hulladékgazdálkodási rendszerének továbbfejlesztése történik meg, különös tekintettel az elkülönített hulladékgyűjtésre

A projekt megvalósulása jelentős előrelépést jelenthet a várost kiszolgáló hulladékkezelési, szállítási eszközpark fejlesztése, korszerűsítése terén.

A projekt megvalósítására irányuló támogatási kérelem benyújtására, illetve a támogatás elnyerése esetén a projekt megvalósítására konzorciumi megállapodást kell kötni az NFP Nemzeti Fejlesztési Programiroda Nonprofit Kft-vel. A konzorciumi együttműködési megállapodás tervezete az előterjesztés mellékletét képezi.

A konzorcium vezetője (a továbbiakban: Konzorciumvezető) az Európai Unió vagy más nemzetközi szervezet felé vállalt kötelezettséggel összefüggő, a 2007–2013 programozási időszakban a Kormány által a nemzeti fejlesztési miniszter hatáskörébe utalt beruházások, valamint a 2014–2020 programozási időszakban a szennyvízelvezetési és - tisztítási, a hulladékgazdálkodási és az ivóvízminőség-javító beruházások megvalósításáról szóló 339/2014. (XII. 19.) Korm. rendelet [a továbbiakban: 339/2014. (XII. 19.) Korm. rendelet] szerint az NFP Nemzeti Fejlesztési Programiroda Nonprofit Kft.

A szükséges nyilatkozatok, dokumentumok és a megvalósítandó műszaki tartalom előkészítése során az NFP Nonprofit Kft mellett a NHKV Zrt-vel kell egyeztetni. Az előkészítést a hulladékgazdálkodási tevékenység műszaki-technikai feltételeit biztosító SZOVA Nonprofit Zrt. bevonásával kell előkészíteni.

Javaslom, hogy a Közgyűlés bízza meg a Polgármestert a konzorciumi együttműködési megállapodás aláírásával, majd a támogatási kérelem előkészítésével, annak konzorciumban történő benyújtásával, illetve sikeres pályázat esetén a projekt megvalósításával.

Kérem a Tisztelt Bizottságot, hogy az előterjesztést megtárgyalni, az abban foglaltakat elfogadni szíveskedjék.

Szombathely, 2019. február „…….”

 **(:Illés Károly:)**

**HATÁROZATI JAVASLAT**

**……./2019. (II.26.) JTKB. számú határozat**

Szombathely Megyei Jogú Város Közgyűlésének Jogi és Társadalmi Kapcsolatok Bizottsága a „Javaslat a hulladékgazdálkodási rendszer fejlesztésével kapcsolatos döntések meghozatalára” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Takátsné Dr. Tenki Mária, a Jogi és Társadalmi Kapcsolatok Bizottságának elnöke

/A végrehajtás előkészítéséért felelős:

Lakézi Gábor a Városüzemeltetési Osztály vezetője

Stéger Gábor Közgazdasági és Adó Osztály vezetője

Dr. Németh Gábor a SZOVA NZrt. vezérigazgatója/

**Határidő:** azonnal